05/04/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. A15.44634 Solicitude de concesión de augas presenta pola CUU Augas da Igrexa e Abuín

Expediente: DH. A15.44634 Martha Liliana Natalia Lourdes Fenner Hebra, con DNI XXXXXXXXX, en representación da Comunidade de Usuarios Veciños da Igrexa e Abuín, solicita de Augas de Galicia a concesión dun aproveitamento de augas procedentes de diversos nacedoiros sitos nos montes veciñais da parroquia, nas zonas denominadas rego Seco e fonte das Ras, máis dous pozos preto do ECD (edificio contedor dun depósito duplo) con destino a usos domésticos no ámbito espacial parcial que explica o sistema de distribución. A situación principal da rede é nos lugares de Abuín, O Campanario, A Igrexa; parroquia de San Pedro de Baroña; Porto do Son; A Coruña. As características do aproveitamento son: SOLICITANTE: Comunidade de Usuarios Veciños da Igrexa e Abuín CAUDAL: 0,72 litros/segundo DESTINO: uso doméstico ORIXE: augas subterráneas de retención curta a media, segundo a seguinte táboa: SITUACIÓN DA REDE DISTRIBUCIÓN (LUGARES): Campanario, Igrexa, Abuín e Arnela PARROQUIA: Baroña (San Pedro) CONCELLO: Porto do Son (A Coruña) Segundo o documento técnico a instalación resúmese nos seguinte esquemas de alimentación (ao ECD, ao ECRI ou edificio contedor de receptáculos individuais, e ao depósito Sur) e distribución: ESQUEMA DE ALIMENTACIÓN DO ECD Dende o recolledor do rego Seco sae unha tubaxe 63 mm de diámetro que afecta ás parcelas catastrais 15072A016nnnnn (nnnnn = 00269,000245, 00163 e 00266); e posteriormente un treito de 1200 m da estrada de deputación CP 7102, e xa no tramo anterior ao ECD continúa por camiños e pistas. En total a lonxitude entre o recolledor e o ECD é de 2570 m aproximados. Dende o rego das Ras consiste nunha tubaxe de 63 mm de diámetro que afecta á parcela 15072A00901409, e comparte gabia nos últimos 1120 m co tubo anterior. Este tubo ten a posibilidade de dar servizo directo ás instalacións do ECRI sen pasar polo ECD. A lonxitude entre a fonte das Ras e o ECD é de 2050 m. ESQUEMA DE ALIMENTACIÓN DO ECRI (cabeceira da distribución norte) E DO DEPÓSITO SUR (cabeceira de distribución sur) Ao ECRI chegan dende o ECD dúas tubaxes, unha co orixe nun dos depósitos de 3 m 3 sito nel, e de xeito usual outra proveniente do rego das Ras. Ao depósito sur chegan as augas dende unha arqueta sita nas inmediacións do ECD. Esta arqueta ao mesmo tempo recolle as augas dende os pozos e un dos dous tubos de saída do ECD. ESQUEMAS DE DISTRIBUCIÓN (Esquema zona norte e esquema zona sur): Na zona norte o sistema de distribución cara á zona máis urbana de Abuín e algunhas xa do sur de Arnela (en total 60 vivendas aproximadamente) consiste en tubaxes individuais soterrados na meirande parte baixo o viario público, e que saen do ECRI. Estas tubaxes individuais discorren en forma de prisma de canalizacións múltiples tubaxes diámetro máximo 32 mm baixo os foxos de camiños, sendeiros, e lindeiros de propiedade. A vivenda máis lonxe sitúase a aproximadamente 850 m do ECRI. Na zona sur o sistema de distribución para as casas de Campanario, a Igrexa e algunhas de Abuín 38 vivendas máis 1 alpendre), así como para a escola unitaria, un local social dos veciños de Campanario, a igrexa e o cemiterio teñen coma orixe un depósito Sur de 52 m 3 sito uns 107 m ao W do ECD, e consiste nunha tubaxe xeral de 42 mm de diámetro saíndo derivacións dende esta de 32 mm para cada vivenda ou edificio. Igualmente discorre soterrada e ao igual que a da zona norte segundo os planos indicados no documento técnico achegado. A vivenda máis lonxe sitúase a aproximadamente 1135 m do depósito Sur. O presente anuncio ten por obxecto abrir a regulamentaria información pública que prescribe o artigo 109 do Regulamento do dominio público hidráulico para xeral coñecemento, por un prazo de vinte (20) días naturais, a partir do seguinte ao da data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Porto do Son ou nas oficinas deste servizo, situadas na túa Tomiño, 16 baixo, en Santiago de Compostela, onde se poderá consultar o expediente. Santiago de Compostela, 17 de marzo de 2016 O xefe do servizo territorial Ángel Gómez Rey